**Starostlivosť o masívny nábytok**

* Používajte čistú, suchú prípadne jemne vlhkú handru
* Nepoužívajte čistiace prostriedky
* Nepoužívajte silikónové alebo leštiace spreje
* Nepokladajte príliš horúce alebo príliš studené predmety na drevo
* Ak ste niečo vyliali, urýchlene odstránte tekutinu
* Neumiestňujte nábytok na priame slnečné svetlo alebo blízko k radiátoru
* Ak je v miestnosti príliš sucho, môže nábytok prasknúť alebo sa skrútiť
* Chráňte podlahu od nohy gumovými alebo filcovými podložkami
* Nechajte aspoň 3cm medzeru okolo nábytku aby mohol cirkulovať vzduch

**Olejové utierky**

Pre lepšiu starostlivosť používajte olejové utierky už od vybalenia nábytku. Tieto utierky sú ideálne pre priebežnú údržbu nábytku. Dodajú mu nový lesk a odstránia jemné škrabance. Utierky **OIL WOOD** z našej ponuky sú nezávadné, bez farbív, parafínov a alkoholu. Neškodia ani vašej pokožke pri manipulácii. Môžete nimi utrieť celý nábytok.

**Vosk**

Vosk používajte výhradne pre masívny nábytok. Môžete použiť tekutý vosk, alebo tuhý včelí vosk. Tento produkt je ručne upravovaný, preto je dobré každé 3 mesiace tento nábytok ošetriť. V kombinácii s utierkami raz za 6 mesiacov, vždy však po období kúrenia na jar a na jeseň po skončení letných mesiacov. Naneste iba malú vrstvu a rozotrite handričkou. Zvyšný prípravok odstráňte suchou handrou.

**Nezabudnite**

Nezabudnite podlepiť masívny nábytok podložkami, hlavne pri podlahovom kúrení. Tieto podložky zdvihnú nábytok mierne od zeme a tým mu zabezpečia cirkuláciu vzduchu. Tiež ochránite svoju podlahu a zabránite tak prípadnému poškriabaniu.

Nadmerné sucho môže spôsobiť popraskanie nábytku, stále ide o prírodný materiál – drevo. Ak by vám nábytok praskol, je potrebné toto poškodenie ihneď odstrániť. Tieto závady sa dajú pomerne ľahko odstrániť. Pri dlhom čakaní sa prasklina môže rozšíriť, prípadne roztiahnuť a tieto závady sa odstraňujú len veľmi ťažko.

Prípravky k údržbe nájdete aj na našej stránke [www.reaction.sk](http://www.reaction.sk)